**Årsberetning 2022**

**NBBF Region Sør**

**Organisasjon**

NBBF Region Sør hadde ved sist idrettsregistrering, 30 mai 2022, 823 medlemmer dette er en vekst på 7% fra året før.

Etter at Region Sør ikke klarte å velge et styre, verken ved ordinært- eller ekstraordinært årsmøte i 2022, ble regionen satt under administrasjon av NBBF 18.9.22. Jf. Protokoll NBBF styremøte nr. 2022-07.

Generalsekretæren nedsatte et Interimsstyre til å lede regionen frem mot ordinært årsmøte i 2023, bestående av følgende personer:

Medlem - Simon Quinteros (Kristiansand Pirates)

Medlem – Johannes Jacobus Feenstra (Lauvåsen)

Medlem – Shiba Ahmadi (NBBF Styret)

Medlem – Ragnhild Riis (NBBF Adm.)

Leder – Axel Langaker (NBBF Adm.)

Det er gjennomført 2 møter i interimsstyret i 2022, samt 2 digitale klubbmøter.

Hovedfokus for interimsstyret har vært på planlegging og gjennomføring av aktivitet og utdanningstiltak for sesongen 2022-23, samt planlegging av aktivitet for sesongen 2023-24.

Sivert Røseid (NBBF Adm.) har vært administrativt bindeledd mellom klubbene og interimsstyret.

**Seriespill og Easybasket**

Det har vært 20 lag i seriespill fordelt på U14, U15, U17 og Senior. Seriespillet har variert fra 6-12 kamper pr lag, med en total på 100 seriekamper. Sesongen har vært preget av at vi kom i gang litt sent og mangel på dommere. Det har vært EB-aktivitet, men ikke organisert gjennom NBBF. Dette vil være fokus for interimsstyret og klubbene i tiden som kommer.

**Kurs – Utdanning**
Det ble ikke gjennomført kurs og utdanningstiltak i 2022. Planlegging og gjennomføring av kampaktivitet ble prioritert.

**Økonomi:**

**Balanseregnskap 2022**

Beholdning på konto pr. 31.12.2021, 247 997,51 kr.

Driftsinntekter: 123 008,00 kr.

Driftskostnader: 81 780,90 kr.

**BALANSE pr. 31.12.2022 289 224,61 kr**